קייט מקינון

קייט מקינון ברטהולד (באנגלית: Kate McKinnon Berthold; נולדה ב-6 בינואר 1984) היא שחקנית, קומיקאית, תסריטאית ומדבבת אמריקאית. ידועה כחברת צוות השחקנים של סדרת המערכונים המצליחה "סאטרדיי נייט לייב", אליה הצטרפה בשנת 2012, וידועה בשל הופעתה בסרטים "כדור חוץ" (אנ'), "מכסחות השדים", "מסיבת השנה" (אנ'), "לילה קשוח", "המרגל שזרק אותי", "יסטרדיי" ו-"פצצה". מקינון ידועה בשל הדמויות והחיקויים שהיא מבצעת. ידועה בשל חיקוייה את זמר הפופ ג'סטין ביבר, את הקומיקאית ומנחת הטלוויזיה אלן דג'נרס, ואת מזכירת המדינה של ארצות הברית לשעבר הילרי קלינטון. הייתה מועמדת ל-9 פרסי אמי: אחד עבור "מוזיקה ומילים מקוריות"(אנ') ושמונה עבור "שחקנית משנה מצטיינת בסדרה קומית" (אנ'), מתוכם זכתה פעמיים, בשנת 2016 ו-2017. נולדה בשם קת'רין מקינון ברטהולד (Kathryn McKinnon Berthold) בסי קליף (אנ'), ניו יורק. היא בתם של לורה קמפבל, מדריכת הורים, ומייקל תומאס ברטהולד, אדריכל. לה אחות צעירה, אמילי. אביה הלך לעולמו כאשר שהייתה מקינון בת 18. משפחתה מגיעה מרקע נוצרי ממוצא סקוטי וגרמני. כילדה, מקינון ניגנה בפסנתר, צ'לו וגיטרה. היא סיימה את בית הספר התיכון "נורת' שור" בניו יורק (אנ') ב-2002, ואת אוניברסיטת קולומביה ב-2006 עם תואר בחוג לתיאטרון, שם הקימה להקה קומית בשם "Tea Party", שהתמקדה בקומדיית אלתורים מוזיקלית. היא הייתה גם חברה ב-"Prangstgrüp", להקה קומית של סטודנטים שיצרה והקליטה מתיחות בקולג'. בשנת 2007, הצטרפה מקינון לצוות השחקנים המקורי של התוכנית "The Big Gay Sketch Show" (אנ') בערוץ הטלוויזיה לוגו, שם הייתה חברה בצוות במשך כל שלוש העונות. מאז 2008, היא ביצעה באופן קבוע מערכונים קומיים בשידור חי בתיאטרון "Upright Citizens Brigade" (אנ') בעיר ניו יורק. היא עבדה גם כשחקנית מדבבת, ועשתה את קולותיהן של דמויות בסדרות כגון ".The Venture Bros"‏ (אנ'),‏ "Robotomy" (אנ') ו-"Ugly Americans" (אנ'). ב-2009 זכתה מקינון בפרס "NewNowNext" (אנ') עבור הקומיקאי העולה הטוב ביותר. ב-2010 הייתה מועמדת עבור פרס "הקומיקאי המתגלה" (אנ'). מקינון ערכה את הופעת הבכורה שלה בסאטרדיי נייט לייב ב-7 באפריל 2012. היא הלסבית המוצהרת הראשונה והגיי השלישי בצוות השחקנים של התוכנית (אחרי טרי סוויני (אנ') ודניטרה ואנס (אנ'), שנטייתה המינית לא פורסמה אלא רק לאחר מותה). היא קודמה למעמד קבוע (רפרטוארי) בעונה 39 (אנ'). ב-2013 הייתה מקינון מועמדת לפרס אנטרטיינמנט ויקלי לשחקנית המשנה הטובה ביותר בקומדיה. ב-2014 זכתה מקינון בפרס הקומדיה האמריקאית (American Comedy Awards) עבור שחקנית המשנה הטובה ביותר בטלוויזיה עבור עבודתה בסאטרדיי נייט לייב. ב-2014 הייתה מועמדת לפרס אמי "לשחקנית המשנה הבולטת בסדרה קומית", כמו גם "למוזיקה ומילים מקוריות", יחד עם ארבעה מעמיתיה בתוכנית, על השיר "Do It On My) Twin Bed)". ב-2015 הייתה מועמדת לפרס אמי לשחקנית המשנה הבולטת בסדרה קומית בפעם השנייה. ב-2016 זכתה לבסוף בפרס, לאחר שנים רבות מאז זכה בו שחקן של סאטרדיי נייט לייב. היא החלה להופיע בתוכנית כהילרי קלינטון, בתקופת הבחירות לנשיאות ארצות הברית 2016. קלינטון האמיתית הופיעה לצדה במערכון בתוכנית הבכורה של עונה 41. מקינון אמרה על קלינטון שהיא "באופן חד משמעי רוצה שהיא תנצח" בבחירות 2016. בשבת שלאחר הבחירות היא ביצעה את תפקיד הילרי קלינטון בפתיחת התוכנית עם ביצוע סולו של השיר הללויה של לאונרד כהן, שהודעה על מותו פורסמה רק יומיים לפני כן. בשנת 2016 מקינון זכתה גם בפרס השחקנית הטובה ביותר בסדרה קומית עבור סאטרדיי נייט לייב בפרסי הקולנוע והטלוויזיה של בחירת המבקרים. באוקטובר 2017, בפרק אותו הנחתה גל גדות, המגלמת את וונדר וומן, נישקה השחקנית הישראלית את מקינון במשך שניות ארוכות במהלך מערכון המתרחש על האי ממנו הגיעה גיבורת העל. ב־20 במאי 2022 פורסם כי מקינון תעזוב את התוכנית בסיום עונתה ה־47. אוליה פובלצקי (Olya Povlatsky), אשה רוסיה המופיעה במערכון הקבוע "עדכון סופשבוע" (Weekend Update), ומשמיעה את דעותיה על אירועי היום ומשווה אותם אל הקשיים המזעזעים שהיא נתקלת בהם בכפר שלה. שילה סובאג' (Sheila Sovage), אשה שיכורה מאוד בבר, שבשעת הסגירה פוגשת ומתחברת אל גבר שיכור מאוד, אותו משחק המנחה האורח. דיני (Deenie), הידועה כ"אמא של מישהו", אשה בגיל העמידה המופיעה ב"עדכון סופשבוע" ומנסה לסכם אופרות סבון שצפתה בהן, אולם מכירה את הדמויות רק בכינויים שהיא עצמה העניקה להם, כמו "ציצים גדולים" ו"שפם". היא תמיד אוכלת (באמת) תבשיל מסריח מתוך קופסה, שבדרך כלל מעורר גם גועל וגם צחוק אצל הקריין קולין ג'וסט. ג'ודי קורק (Jodi Cork), אחת המנחות של "נשים במקום העבודה". ברברה דדרו (Barbara DeDrew), מתנדבת לסבית במקלט לחתולים בשם "שערות-שפם זה אנחנו" (Whiskers R We). גברת סנטיני (Mrs. Santini), דיירת בבניין דירות הכותבת פתקים פסיביים-אגרסיביים לשכניה. במקור בוצעה הדמות כאפי וילאפולוס (Effie Villalopolus) בסדרה הקומית "!Comedy Bang! Bang" (אנ'). הלגה לייטלי (Helga Lately), מגישת טלוויזיה שוודית, המדברת רק בג'יבריש מוגזם שנשמע כשוודית, מדי פעם אומרת מילים גסות באנגלית. גברת ראפרטי (Mrs. Rafferty), אישה בת עשרים ושבע,(למרות למראה בגיל העמידה, כנראה בשל הטראומות החוזרות) אשר מופיע פאנל עם שניים מחבריה (בגילומם של ססילי סטרונג כהיפית בשם שרון, והמנחה האורח). שלושת החברים מספרים על חוויתם מאירוע לא נורמלי משותף (כמו חטיפה על ידי חייזרים, חיים אחרי המוות, גילוי שסנטה קלאוס אמיתי, ביקור רוחות רפאים וגילוי שמסע בזמן אפשרי). לשני החברים האחרים תמיד יש חוויה אידילית, בעוד שרפרטי עוברת חוויה אחרת וטראומטית במהלך האירוע ותמיד מאבדת את מכנסייה. לס דייקוויץ (Les Dykawitz), שוטרת לסבית משנות ה-70 העובדת במשטרת שיקגו יחד עם שותפתה, צ'ובינה פאצארלי (Chubina Fatzarelli), המשוחקת על ידי איידי בראיינט (אנ'). דבט גולדרי (Debette Goldry), כוכבת-עבר הוליוודית מבוגרת, המשתתפת בפאנלים שונים סביב שולחן עגול. איגי אזליה סוזן ב. אנתוני סוזן בויל מיקה בז'ז'ינסקי ג'סטין ביבר קייט בלאנשט (כקרול ב"קרול") אינגריד ברגמן רות ביידר גינסבורג קריס ג'נר לינדזי גרהאם בטסי דבוס אלן דג'נרס הוזייר קאריס ואן האוטן אליזבת וורן דבי וסרמן שולץ לורן כהן לורד אוונג'לין לילי ג'יין לינץ' אנגלה מרקל דיאנה ניאד קתלין סבליוס טילדה סווינטון מרתה סטיוארט קריסטן סטיוארט מגי סמית' ג'ף סשנס אידי פאלקו ג'ודי פוסטר קליאן קונוויי בילי ג'ין קינג אמיליה קלארק הילרי קלינטון פנלופה קרוז שאקירה אד שירן מלבד סאטרדיי נייט לייב, היא גם יצרה ומככבת בסדרת הרשת "Notary Publix" עם אחותה אמילי לין (Emily Lynne). בנוסף לאיידי בראיינט, המככבת בסדרה, כוכבי סאטרדיי נייט לייב בקי בנט (אנ'), ג'יי פארואה (אנ') וכותבת התוכנית פולה פל (אנ'), כולם כיכבו בתפקידי אורח בעונה הראשונה בת ששת הפרקים של הסדרה. ב-2015 היא הופיעה במספר פרסומות לפורד פוקוס. ב-2016 היא הנחתה במשותף את פרס אינדפנדנט ספיריט ה-31 עם קומייל ננג'יאני. עוד בשנת 2016, כיכבה מקינון בסרט "מכסחות השדים" לצדן של מליסה מקארתי ושחקניות "סאטרדיי נייט לייב" קריסטן ויג ולזלי ג'ונס. את הסרט ביים פול פייג' והוא מבוסס במקור על הזיכיון הקולנועי "מכסחי השדים" שנוצר בידי דן אקרויד. באותה שנה שיחקה בסרט "מסיבת השנה" (Office Christmas Party) לצד ג'ניפר אניסטון וג'ייסון בייטמן. בשנת 2017 שיחקה בקומדיה השחורה "לילה קשוח" לצד סקרלט ג'והנסון וזואי קרביץ. היא הופיעה כמדבבת בסדרות כגון "משפחת סימפסון" ו"איש משפחה", ובסרטים כמו "מוצאים את דורי" (כאשתו הדגה של סטן), "אנגרי בירדס - הסרט" (כסטלה / אווה, אם יום ההולדת) ו"פרדיננד" (כלופה, העיזה הזקנה). בפברואר 2017 פורסם שתדבב את דמותה של גברת פריזל בהפקה המחודשת של סדרת האנימציה משנות ה-90, "אוטובוס הקסמים", שנקראה "אוטובוס הקסמים נוסע שוב". בשנת 2019 שיחקה בסרט הדרמה הביוגרפי "פצצה" על פי תסריט מאת צ'ארלס רנדולף, בו היא מגלמת את דמותה של ג'ס קאר, שגם היא דמות של לסבית מוצהרת. מקינון היא לסבית צמחונית. היא הייתה במערכת יחסים עם הצלמת והשחקנית ג'קי אבוט. בזמן שהעניקה לאלן דג'נרס את פרס קרול ברנט בטקס פרסי גלובוס הזהב לשנת 2020, מקינון דיברה על היותה לסבית והודתה לדג'נרס על כך שהפכה את זה לפחות מפחיד עבורה לקבל את הנטייה המינית שלה בזמן שצפתה בסיטקום שלה "אלן". בזמן שלמדה באוניברסיטת קולומביה, היא יצאה עם העיתונאית העתידית, בארי וייס (אנ'). מדיה וקבצים בנושא קייט מקינון בוויקישיתוף קייט מקינון, במסד הנתונים הקולנועיים IMDb (באנגלית) קייט מקינון, באתר "אידיבי", מאגר הידע העברי לקולנוע ישראלי ועולמי קייט מקינון, באתר AllMovie (באנגלית) קייט מקינון, באתר Rotten Tomatoes (באנגלית) קייט מקינון, במסד הנתונים הקולנועיים KinoPoisk (ברוסית) קייט מקינון, באתר MusicBrainz (באנגלית) קייט מקינון, באתר Discogs (באנגלית) Kanika Lal, Kate McKinnon reveals she was 'destitute' and 'unemployed' before landing her job on Saturday Night Live,‏ 26 באוגוסט 2016, באתר הדיילי מייל וואלה! תרבות‏, נפרדים בנשיקה: צפו במערכון האחרון של SNL לפני הבחירות לנשיאות, באתר וואלה, 6 בנובמבר 2016 לילך וולך, קייט מקינון רוצה להיות מצחיקה אפילו יותר משהיא יפה, באתר הארץ, 30 בנובמבר 2017 קייט מקינון וג'ימי פאלון מחקים את גל גדות: "היא אלילה מהמזרח התיכון", באתר וואלה, 6 בדצמבר 2017 Yelena Shuster, One Funny Voice at a Time, מרץ-אפריל 2007, באתר Colombia College(הקישור אינו פעיל, 6.4.2020) Marcelle S. Fischler, Impossibly Appealing Views of Main Street,‏ 14 במאי 2000, באתר הניו יורק טיימס Frank Lovece, Kate McKinnon returning to North Shore High School for fundraiser,‏ 29 במאי 2013, באתר Newsday Orli Matlow, Spectrum investigates: The club graveyard,‏ 19 בנובמבר 2014, באתר Columbia Spectator Katla McGlynn, Kate McKinnon Joining ‘SNL’ As Featured Player, 29.3.2012, באתר The Huffington Post Kate Mckinnon, באתר UCB Comedy ?Kate McKinnon: Who is SNL's first openly lesbian cast member,‏ 30 במרץ 2012, באתר The Week Mandy Bierly, Best Supporting Actress, Comedy, באתר אנטרטיינמנט ויקלי, 13 בספטמבר 2013(הקישור אינו פעיל, 6.4.2020) Trish Bendix, Kate McKinnon wins American Comedy Award, באתר After Ellen,‏ 9 במאי 2014 Matthew Jacobs, Emmy Nominations 2014, באתר Huffington Post,‏ 10 ביולי 2014 67th Emmy Awards Nominees and Winners, באתר פרסי האמי רויטרס, בתפקיד הברמנית: הילרי קלינטון. צפו, באתר ynet, 4 באוקטובר 2015 Maureen Dowd, Kate McKinnon Hates Letting Her Hair Down, באתר הניו יורק טיימס, 16 בספטמבר 2015 וואלה! תרבות‏, לא מוותרים: "סאטרדיי נייט לייב" מגיבה לניצחון טראמפ, באתר וואלה, 13 בנובמבר 2016 עמי פרידמן, דיברה בעברית ונישקה בחורה: גל גדות ב"סאטרדיי נייט לייב", באתר ynet, 8 באוקטובר 2017 Peter White,Nellie Andreeva, Peter White, Nellie Andreeva, ‘SNL’: Kate McKinnon, Aidy Bryant & Kyle Mooney To Exit Alongside Pete Davidson As Major Cast Shake-Up Set For Season Finale, Deadline, ‏2022-05-20 (באנגלית אמריקאית) Kayla Kumari Upadhyaya, Kate McKinnon’s new web series is about notaries, because why not, באתר AV Club,‏ 8 באפריל 2015 Adam Salandra, Kate McKinnon Is Hilarious In The New Ford Focus Ads, באתר NewNowNext,‏ 27 בספטמבר 2015 'Spirit Awards: Kumail Nanjiani, Kate McKinnon Parody 'Room, באתר Hollywood Reporter,‏ 27 בפברואר 2016 גיא מרגלית, קייט מקינון תדבב את גברת פריזל בחידוש לסדרה של אוטובוס הקסמים, באתר IGN,‏ 12 בפברואר 2017 Dana Piccoli, 10 Reasons Why Kate McKinnon is Hollywood’s New Queer Heartthrob, באתר After Ellen,‏ 18 ביולי 2016 אמיר בוגן, מילה קוניס מתבכיינת שהיא לא גל גדות. צפו, באתר ynet, 3 באוגוסט 2018 – קייט מקינון ומילה קוניס בריאיון לקראת צאת הסרט. ”Emily L. Stephens, The Spoils Before Dying: “That’s Jazz, באתר AV Club,‏ 9 ביולי 2015 David Wiegand, It’s not ‘Difficult’ to love Hulu’s new comedy, באתר SF Gate,‏ 1 באוגוסט 2015 ”Alexa Planje, Difficult People: “Pledge Week, באתר AV Club,‏ 13 באוגוסט 2015 The 2009 NewNowNext Awards, באתר NewNowNext‏ 21 במאי 2009 Amber Ray, Amy Poehler, Seth Rogen win American Comedy Awards, באתר אנטרטיינמנט ויקלי, 9 במאי 2014 Dorian Awards: Gay and Lesbian Critics Announce TV and Film Nominations, באתר The Wrap,‏ 14 בינואר 2014 קייט מקינון, באתר פרס אמי Person of the Year: The Finalists, באתר Advocate,‏ 11 בנובמבר 2016 Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)